|  |  |
| --- | --- |
|  | **Občina MEŽICA**  **Trg svobode 1**  **2392 MEŽICA**  **Telefon: 02/82 79-350**  **e-mail:** [**infomezica.si**](mailto:info#mezica.si) |

Številka: 439-0001/2025

Datum: 14. 1. 2024

**JAVNI POZIV ZA DODELITEV PRORAČUNSKIH SREDSTEV ZA NAMEN**

**POKROVITELJSTVA V OBČINI MEŽICA ZA LETO 2025**

Občina Mežica v skladu s 5. členom Pravil o dodelitvi proračunskih sredstev za namen pokroviteljstva v občini Mežici (objavljena na spletni strani Občine Mežica, dne 14. 5. 2021) objavlja javni poziv za dodelitev proračunskih sredstev za namen pokroviteljstva v občini Mežica, ki jih bo v letu 2025 sofinancirala iz občinskega proračuna.

**1. Naročnik**: Občina Mežica, Trg svobode 1, 2392 Mežica

**2. Pravna podlaga:** 5. člen Pravil o dodelitvi proračunskih sredstev za namen pokroviteljstva v občini Mežica (v nadaljevanju: Pravila) in Odlok o proračunu Občine Mežica za leto 2025 (Uradni list RS, št. 110/24).

**3. Predmet javnega poziva:**

Občina Mežica (v nadaljevanju: občina) s proračunskimi sredstvi za namen pokroviteljstva sofinancira dogodke, projekte, dosežke, aktivnosti, prireditve ali druge dejavnosti in donacije (v nadaljevanju: dogodke):

– ki promovirajo občino oziroma širijo njene razvojne potenciale;

– ki utrjujejo in promovirajo pozitivne vrednote;

– ki imajo socialni, kulturni športni, izobraževalni, turistične, humanitarni, zdravstveni in podoben značaj;

– ki so neposredno vezani na občinsko, regijsko, državno in mednarodno sodelovanje ali delovanje in promocijo in

– ki so neposredno namenjeni plačilu stroškov oziroma pomoč pri tem.

Sredstva, dodeljena na podlagi teh Pravil niso namenjena aktivnostim političnih strank ter komercialnim in profitnim organizacijam ali njihovim namenom.

**4. Pogoji sofinanciranja:**

Upravičenci dodelitve proračunskih sredstev po tem pravilniku so:

– fizične osebe in pravne osebe, s stalnim prebivališčem oziroma sedežem v občini,

– fizične osebe in pravne osebe, s stalnim prebivališčem oziroma sedežem v drugi občini, če se dogodek izvaja na območju občine,

– fizične osebe in pravne osebe, s stalnim prebivališčem oziroma sedežem v drugi občini, če je njihov dogodek, ki je organiziran izven občine, pomemben za občino.

**5. Merila javnega poziva**: Za ocenjevanje in izbor posameznih prijaviteljev se bodo uporabila merila iz 4. člena Pravil in sicer:

Višina odobrenih sredstev je odvisna od pomembnosti, odmevnosti, obsežnosti in pomena dogodka za občino in se določi glede na sledeča merila:

– do 100 evrov za sofinanciranje manjšega dogodka, ki je pomemben za posameznika ali majhno število ljudi, ni obsežen in ni odmeven in je majhnega pomena za občino;

– do 200 evrov za sofinanciranje srednjega dogodka, ki je pomemben za srednje veliko število ljudi, ni obsežen in ni odmeven in je srednje velikega pomena za občino;

– do 500 evrov za sofinanciranje večjega dogodka, ki je pomemben za večje število ljudi, je obsežen in odmeven in je večjega pomena za občino;

– do 1.500 evrov za sofinanciranje velikega pomembnega dogodka, ki je pomemben za veliko število ljudi, je obsežen in širše odmeven in velikega pomena za občino.

Sredstva se dodelijo le za dogodke, ki v istem koledarskem letu, niso financirani iz drugih proračunskih postavk.

6. Okvirna višina sredstev: Višina razpisanih sredstev za namen sofinanciranja pokroviteljstva v občini Mežica, je določena v Proračunu Občine Mežica za leto 2025, na proračunski postavki 04005 in znaša 11.500 eur.

**7. Informacije o javnem pozivu**: Razpisna dokumentacija je od dneva te objave do izteka prijavnega roka dosegljiva na spletni strani Občine Mežica: www.mezica.si, pod rubriko «Javni razpisi, naročila namere« ali pa jo zainteresirani lahko dvignejo v času uradnih ur v sprejemni pisarni Občine Mežica. Dodatne informacije v zvezi z javnim pozivom lahko zainteresirani dobijo na Občini Mežica, telefonska št.: 02 82 79 356 Olga Vršič ali po e-pošti: [olga.vrsic@mezica.si](mailto:olga.vrsic@mezica.si).

**8. Oddaja vlog**: Vlogo na predpisanem obrazcu pošljite na naslov: Občina Mežica, Trg svobode 1, 2392 Mežica, ali jo oddajte v času uradni ur v sprejemni pisarni Občine Mežica ali jo posredujte na elektronski naslov: [info@mezica.si](mailto:info@mezica.si) ali [olga.vrsic@mezica.si](mailto:olga.vrsic@mezica.si).

Javni poziv je odprt od dneva objave javnega poziva do porabe sredstev. Skrajni rok za oddajo vlog po objavljenem javnem pozivu je do 20. decembra za tekoče leto.

Prijave bo presojala in ocenjevala posebna komisija imenovana s strani župana. O dodelitvi sredstev bo odločil župan s sklepom. Komisija se praviloma sestane periodično po potrebi in obravnava vloge, ki so prispele do sestanka komisije.

Formalno nepopolne vloge mora prijavitelj dopolniti v postavljenem roku. Če tega ne stori, jih komisija s sklepom vlogo zavrže.

**9. Rok, v katerem bodo prijavitelji obveščeni o izidu prijave:**  Prijavitelji bodo o izidu prijave pisno obveščeni predvidoma v roku 30 dni od prejema popolne vloge.



Župan:

Mark Maze